**OBRAZLOŽENJE**

**UZ III. IZMJENE PRORAČUNA GRADA IVANIĆ-GRADA**

**ZA 2019. godinu**

**RAZLOZI ZA III. IZMJENE PRORAČUNA GRADA su:**

* Usklađenje pojedinih vrsta prihoda sa mogućnošću realnog ostvarenja za 2019. godinu,
* usklađenje pojedinih programa sa realnim troškovima

**O p ć i d i o**

**PRIHODI**

**Pomoći iz inozemstva i od subjekata unutar općeg proračuna**

Pomoći proračunu iz drugih proračuna **ukupno smanjenje 8.476.000 kuna**

**Pomoći proračunu iz drugih proračuna**

* **smanjuju se 5.821.000 kuna**
* smanjene su tekuće potpore za ogrijev, te kapitalne potpore za investicije i investicijska održavanja na području Grada, koja se neće realizirati do kraja godine, te će biti nastavljena u 2020. godini.

**Pomoći od izvanproračunskih korisnika**

* **smanjuju se 2.655.000 kuna**
* smanjenje prihoda od Hrvatskih voda za projektiranje uređenja rijeke Lonje i potoka Žeravinec 2.095.000 kuna, te za izgradnju Šetnice za 1.500.000 kuna što su projekti koji će se realizirati u 2020. godini,
* povećavaju se prihodi od Fonda za zaštitu okoliša za izgradnju Reciklažnog dvorišta za 940.000 kuna.

**Prihodi od upravnih i administrativnih pristojbi, pristojbi po posebnim propisima i naknada**

* smanjuju se prihodi od komunalnog doprinosa za 887.000 kuna.

**Račun zaduživanja - Primici od zaduživanja**

smanjuju se za 5.055.000 kuna, koji se odnosi povlačenje kreditnih sredstava radi plaćanja računa dobavljača.

**Rashodi i izdaci su detaljnije objašnjeni po programima, upravnim odjelima, te izvorima u Posebnom dijelu Proračuna.**

**RASHODI**

**Posebni dio**

**Razdjel 1. Upravni odjel za lokalnu samoupravu, pravne poslove i društvene djelatnosti**

**povećavaju se sredstva Razdjela 1 za 174.000 kuna**

U razdjelu 1. izvršene su korekcije odnosno usklađivanja stavaka rashoda stvarnim utroškom.

**Javna uprava i administracija – gradska uprava**

ukupno uvećanje iznosi 169.000 kuna:

Povećane su stavke za Rashodi za zaposlene, Naknade troškova zaposlenima za troškove službenog puta, rashodi za usluge, usluge promidžbe i informiranja.

Povećavaju se rashodi za aktivnost **Službeno obilježavanje Dana grada**  za 9.000 kuna.

Smanjuju se sredstva za Programe za socijalno ugrožene osobe za 165.000 kuna.

Povećavaju se sredstva za Vatrogasnu zajednicu za 20.000 kuna.

**Turizam**

povećavaju se sredstva za turizam u ukupnom iznosu 130.000 kuna za Klizalište u Ivanić-Gradu.

**Razdjel 2. Upravni odjel za financije, gospodarstvo, komunalno gospodarstvo i prostorno planiranje**

* **ukupno se umanjuju sredstva za odjel za 14.592.000 kuna**

**Javna uprava i administracija**

* umanjuju se sredstva za 119.000 kuna; za povrate poreza, komunalnog doprinosa i naknade iz prethodnih godina, te sredstva za otkup zemljišta i kuća 70.000 kuna.

**Održavanje sportskih objekata**

* sredstva za obnovu parketa u SD Žeravinec planiraju se u proračunu za slijedeću godinu.

**Programi poticanja poduzetništva**

* uvećavaju se za 30.000 kuna zbog velikog broja podnijetih zahtjeva.

**Programi razvoja poljoprivrede**

* umanjuju se za 90.000 kuna programe edukacije, potpore za kontrolu plodnosti tla.

**Održavanje komunalne infrastrukture**

* povećava se 587.000 kuna, a što je detaljno obrazloženo u Programu održavanja komunalne infrastrukture.

Prostorno uređenje i unapređenje stanovanja

sredstva za umanjuju za 360.000 kuna

Upravljanje imovinom

* povećavaju se sredstva za 45.000 kuna za troškove tekućeg održavanja i režija za društvene domove.

**Program Projekti energetske učinkovitosti**

* umanjuju se za 1.520.000 kuna, i to za sredstva za energetsku obnovu Zgrade Vatrogasne postrojbe, a koja će se realizirati u 2020. godini.

Umanjuju se sredstva za ; rekonstrukcija Matoševe, Šarampovske i Cvjetne ulice, Unapređenje prometne infrastrukture u zoni UPU 3, asfaltiranje nerazvrstanih cesta, Šetnica na Lonji, Zelenjak, Amfiteatar na Zelenjaku, projekte gospodarenja otpadom, izgradnja i opremanje Dječjeg igrališta u Ivanićkom Graberju , projekt Rekonstrukcije Dječjeg vrtića u Ivaićkom Graberju, izgradnja parkiralište u Školskoj ulici, Projektiranje uređenja rijeke Lonje i potoka Žeravinec, nogostup Dubrovčak Lijevi - Trebovec, Obnova zgrade DV Posavski bregi, Zgrada GD Crveni križ, izgradnja i rekonstrukcija nerazvrstanih cesta, , vodovodi, plinovodi i kanalizacija na području Grada, projekti gospodarenja otpadom, školska dvorana u Ivanićkom Graberju, Poduzetnički centar, kontrola kvalitete zraka.

Projekte izgradnja Reciklažnog dvorišta se povećava zbog dovršenja projekta.